
"Az áruházi ruhalopások kriminalisztikai aspektusai "

A TDK dolgozatom témája az áruházi lopások témakörét öleli fel, különös tekintettel a ruházati termékek eltulajdonítására. Rendkívül fontosnak tartom, hogy foglalkozzunk ezzel a témával, hiszen statisztikai adatokból egyértelműen leolvasható, hogy vagyon elleni bűncselekmények közül a lopások száma évek óta 60-70 % körül stagnál. Ebből következik, hogy az egy év alatt elkövetett összbűncselekmények számához viszonyítva is kiemelkedő 40-50 % közötti. A rendőrség kiemelkedő feladatának tekintem a lopások visszaszorítását, felderítését, a leghatékonyabb eszközzel a bűnmegelőzéssel.
Először ismertetném a témaválasztásomnak az okát, amely inspirált arra, hogy kiragadjam és feldolgozzam egy dolgozat keretében. Témám egy kisebb halmaza az áruházi lopásoknak, de túlnyomó részt helytállóak a dolgozatban leírtak az egész nagy halmazra egy két specifikumtól eltérően. Véleményem szerint célirányosan a ruházati termékek lopását egy egészen új keletű irányként foghatjuk fel. Napjainkban már elérte azt a szintet, hogy a bűnözők kifejezett célcsoportja a ruházati cikkek. A fent nevezett bűncselekmény köré már a bűnözői társadalom egy része kifejezetten szakosodik. A vállalkozások ezt felismervén, nagyobb összegeket fektetnek a vagyonvédelmi technológiákba és ez által a lopással okozott kár elkerülésére. Másrészt a rendőrségnek is felismervén az ismétlődő, sokasodó elkövetéseket, reagálnia kell és minden törvényes eszköz, módszer bevétésével visszaszorítani a bűnözést. Társadalmunkban a bűnözés jelen van, nem az a feladatunk, hogy végérvényesen kizárjuk, hanem, hogy megfelelő szinten tartsuk. Szembe kell nézzünk a valósággal, hogy az állam önmaga nem képes diadalra a bűnözés elleni harcban. Fel kell ismernünk azt a tényt, hogy az együttműködés a civil szervezetekkel, személyekkel, gazdasági társaságokkal a legcélravezetőbb eszköze a bűnmegelőzésnek
A dolgozatom célja, hogy átfogó képet nyújtson elsősorban az elkövetési módszerekről, amelyeknek az ismerete elősegíti mind a bűnüldözési, mind a bűnmegelőzési feladatok ellátását Másodlagosan a dolgozatom foglalkozik a jogi elhatárolás kérdéskörével, alapfokon az elkövetők kriminológiai jellemzőivel, vagyonvédelmi eszközökkel, technikákkal, nyomozásának kérdéskörével, értékesítési lehetőségekkel és végezetül a rendőrség speciális bűnmegelőzési feladataival.



